ബിഗ് ബജറ്റ് ചിത്രം മിന്നല് മുരളിയ്ക്ക് ഒടിടി റിലീസ് , സെപ്റ്റംബറില് എത്തിയേക്കും ബിഗ് ബജറ്റ് ചിത്രം മിന്നല് മുരളി നെറ്റ്ഫ്ളിക്സിലൂടെ ഒടിടി റിലീസിനൊരുങ്ങുന്നു. ടൊവിനോ തോമസാണ് മിന്നല് മുരളിയില് നായകാനായെത്തുന്നത്. മലയാളത്തിലെ ആദ്യ സൂപ്പര്ഹീറോ ചിത്രം എന്ന വിശേഷണത്തോടെ എത്തുന്ന മിന്നല് മുരളി ഒരു ബിഗ്ബജറ്റ് ചിത്രമാണ്. വീക്കെന്ഡ് ബ്ളോക്ക്ബസ്റ്റേഴ്സിന്റെ ബാനറില് സോഫിയ പോള് ആണ് ചിത്രത്തിന്റെ നിര്മ്മാണം. ടൊവിനോയ്ക്ക് പുറമെ തമിഴ്താരം ഗുരു സോമസുന്ദരം , അജുവര്ഗീസ് , ഹരിശ്രീ അശോകന് , ബൈജു, ഫെമിന ജോര്ജ് തുടങ്ങിയവരും ചിത്രത്തില് മറ്റ് കഥാപാത്രങ്ങളെ അവതരിപ്പിക്കുന്നുണ്ട്. അരുണ് അനിരുദ്ധന് ,ജസ്റ്റിന് മാത്യു എന്നിവരാണ് ചിത്രത്തിന്റെ രചന നിര്വഹിച്ചിരിക്കുന്നത്. ചിത്രത്തിലെ സംഘട്ടന രംഗങ്ങള് സംവിധാനം ചെയ്തിരിക്കുന്നത് വ്ളാഡ് റിംബര്ഗാണ്. ചിത്രത്തിലെ സംഗീതം ഷാന് റഹ്മാനും ഛായാഗ്രഹണം സമീര് താഹിറും നിര്വ്വഹിച്ചിരിക്കുന്നു.